אבא פגום

אבא פגום הוא שמו של עמוד פייסבוק הומוריסטי, שהגיע ל-293,900 עוקבים (נכון לנובמבר 2022) לעמוד ישנה גם קבוצת אבות סגורה לגברים בלבד, בשם "אבא פגום - שורדים ביחד", ולה 133 אלף חברים. העמוד והקבוצה נוצרו על ידי הצלם ואיש התוכן סער בן הרוש, לשם שיתוף בחוויות הקשורות לגידול ילדים. הקבוצה הסגורה מספקת תמיכה לאבות, מקדמת פרויקטים חברתיים ומקיימת מפגשים בין חבריה.

== אבא פגום ==
ב-2 בינואר 2016, לאחר הולדת בתו הבכורה, פתח בן הרוש את העמוד "אבא פגום". העמוד איגד סטטוסים הומוריסטיים של כותבים מרחבי הרשת וכן של סער עצמו. העמוד זכה לשיתופים רבים ובתוך שנה הוא צבר מעל ל-100 אלף עוקבים. כמו כן, הפוסטים בעמוד זכו ליחס אינטראקציות גבוה. הדבר ביסס את מעמדו כאחד מעמודי הפייסבוק המצליחים בישראל. ב-1 באוגוסט 2018 נכנס אבא פגום למדד המותגים של העיתון "גלובס".

ב-14 באוגוסט פורסם שהעמוד הצטרף לפרויקט "החזית" של הצנרת וגיא לרר, פרויקט שבא לתקן עוולות גדולות במדינה.

באוקטובר 2018 העמוד קידם את קמפיין "#כבר_קבעת?" במסגרת חודש המודעות לסרטן השד. במהלך החודש נצבע הלוגו של העמוד בוורוד ונעשו פעילויות נוספות כדי לקדם את המודעות בנושא.

== אבא פגום - שורדים ביחד ==
בינואר 2017 פתח סער קבוצת פייסבוק סגורה לגברים בלבד, בשם "אבא פגום - שורדים ביחד". הקבוצה נועדה לתת מקום לאבות לפרוק את אשר על לבם, לצחוק, לייעץ, לבקש עזרה ולהכיר זה את זה. בתוך זמן קצר הפכה הקבוצה לקהילה של ממש, בעלת חוקים, לוגו, סלנג ומנהגים ייחודיים. המנהג הידוע מכולם הוא השארת "משהו טוב" ופתק חיובי על כלי רכב של חברי קבוצה אחרים המעוטרים במדבקת הקבוצה. בהמשך הלוגו הופיע על מוצרים נוספים דוגמת חולצות.

הקהילה חרתה על דגלה את ערך העזרה והתרומה. מאז היווסדה אספו חברי הקהילה מאות אלפי שקלים לצורך מימון המונים לילדים חולים, שיפצו דירות של קשישים, עזרו למאות משפחות קשות יום בתרומה של מצרכים ומוצרים שונים, הקימו מערך "פוסטים אנונימיים" המאפשר לכל חבר לפרוק את אשר על ליבו ללא הצורך להזדהות, תמכו באבות בקשיים נפשיים, ביקרו מספר רב של פעמים בבתי חולים כדי לשמח ילדים חולים ועוד. נוסף לבן הרוש, לקבוצה 14 אדמינים אשר מנהלים את הקהילה בהתנדבות.

לקבוצה יש מספר רב של חברים מכל רחבי העולם. באמצע 2018 נפתחה רשמית השלוחה האמריקאית בלוס אנג'לס (הכוללת לוגו מותאם, מנהלי קהילה ישראלים מהעיר ומפגשים קבועים).

גם קבוצה זו הייתה פעילה בקמפיין "#כבר_קבעת?" המקדם מודעות לדרכים לגילוי מוקדם של סרטן השד ובקמפיין "#נקודת_יציאה" נגד אלימות כלפי נשים.

בחודש ינואר ערכה הקבוצה שיתוף פעולה עם תחנת הרדיו גלגלצ ועם הזמר מוקי ויחד הם עיבדו גרסה חדשה לשיר "לא רוצה להתבגר", אותו שר מוקי עצמו.

הקבוצה זכתה לסיקור רב בכלי התקשורת ולפרק שלם המבוסס עליה בתוכנית "סברי מרנן", אשר שודר באוגוסט 2019, וכלל הופעת אורח של סער בן הרוש עצמו.

== קישורים חיצוניים ==

* [https://www.facebook.com/groups/731670323675108 אבא פגום - שורדים ביחד], הקבוצה הסגורה
* 
* [https://www.youtube.com/watch?v=whprR44XYD8 כתבה בחדשות השבת של כאן תאגיד השידור, ערוץ 11]
* [https://www.facebook.com/before.the.news.reshet/videos/הפגומולדת/2078166215748352/ כתבה על ה"פגומולדת" שנה בלפני החדשות של רשת, ערוץ 13]
* 
* 
* 
* [https://www.blazermagazine.co.il/posts-general/32845/ "אל תתבייש כולנו כאלה"], בלייזר
* [https://www.facebook.com/685435041538387/videos/סער-בן-הרוש-אבא-פגום-הגיע-לאולפן-כדי-להסביר-לנו-מה-זה-אומר/1584208608327688/ סער בן הרוש מתארח בתוכנית שי בשידור], ערוץ 10
* 
* [https://newshaifakrayot.net/?p=91970 מה עומד מאחורי הדף 'אבא פגום'?], ניוז חיפה והקריות
* [https://www.leaders.co.il/2017/02/02/אבא-פגום/ אבא פגום: תכירו את סער בן הרוש, האיש מאחורי קבוצת הפייסבוק] , הלידרים
* [https://docdro.id/yNeGmhQ "אבא פגום עושה עליה"] בעיתון האמריקאי "שבוע ישראלי", 20 ביוני 2018
* [http://www.ifat.com/InfoBuzzerItemPage/?resourceId=8754876&appUser=0&fbclid=IwAR3PccQU7KI7hBRi8YWqqAxoOzkf8q4O1Kb2WSb9pfTd_U6kLQHU-Xy635k ראיון בנוגע לקמפיין #כבר_קבעת] בתוכנית שיחת היום ברשת 13, עם לוסי אהריש
* 
* [https://youtu.be/EU36VUV6RXw ביצוע השיר "לא רוצה להתבגר" בגרסת "אבא פגום"] בתוכנית "מדינה בדרך" עם הדר מרקס

== הערות שוליים ==

קטגוריה:קבוצות פייסבוק בישראל
קטגוריה:אבהות